Document ID: 31998R2785

31998R2785
L 347/21
SLUŽBENI LIST EUROPSKE UNIJE
22.12.1998.
UREDBA KOMISIJE (EZ) br. 2785/98
od 22. prosinca 1998.
o promjeni trajanja odobrenja dodataka hrani za životinje iz članka 9.e stavka 3. Direktive Vijeća 70/524/EEZ
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1), kako je zadnje izmijenjena Direktivom Komisije 98/19/EZ (2), a posebno njezin članak 9.j i članak 3.,
budući da Direktiva 70/524/EEZ predviđa da se novi dodaci hrani za životinje ili nova korištenja dodataka hrani za životinje mogu odobriti uzimajući u obzir znanstveni i tehnički napredak;
budući da se novi dodaci hrani za životinje ili nova korištenja dodataka hrani za životinje mogu privremeno odobriti za razdoblje od pet godina ako u količini dozvoljenoj u hrani za životinje nemaju štetnih učinaka na zdravlje ljudi ili životinja ili na okoliš, niti štete potrošaču tako da mijenjaju karakteristike proizvoda životinjskog podrijetla, ako se njihova prisutnost u hrani za životinje može kontrolirati te ako je vjerojatna pretpostavka, u svjetlu dostupnih rezultata, da imaju povoljan učinak na karakteristike te hrane za životinje ili na proizvod životinjskog podrijetla kada se ugrade u hranu za životinje;
budući da istraživanje raznih dodataka hrani za životinje iz članka 9.e stavka 3. Direktive 70/524/EEZ koji se mogu privremeno odobriti na nacionalnoj razini sve do 30. studenoga 1998. još nije dovršeno; budući da stoga trajanje odobrenja tih tvari treba produžiti uzimajući u obzir da trajanje privremenog odobrenja tih dodataka hrani za životinje ne smije prelaziti pet godina;
budući da se Komisija savjetovala sa Znanstvenim odborom za hranidbu životinja u vezi s odobrenjem mikroorganizama navedenih u Prilogu ovoj Uredbi; budući da je Odbor dao mišljenje posebno o sigurnosti tih dodataka hrani za životinje;
budući da su mjere predviđene u ovoj Uredbi u skladu s mišljenjem Stalnog odbora za hranu za životinje,
DONIJELA JE OVU UREDBU:
Članak 1.
Dodaci hrani za životinje navedeni u Prilogu ovoj Uredbi mogu se odobriti u skladu s Direktivom 70/524/EEZ pod uvjetima utvrđenim u tom Prilogu.
Članak 2.
Ova Uredba stupa na snagu trećeg dana od dana objave u Službenom listu Europskih zajednica.
Primjenjuje se od 1. prosinca 1998.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 22. prosinca 1998.

Labels: 0
17
6